चंबल से पानी के दोहन पर रोक लगाने के लिए मुख्यमंत्री को पत्र लिखा
आगामी गर्मी में खाचरौद, नागदा व ग्रामीण क्षेत्रों को पेयजल का सामना करना पड़ेगा। कारण चंबल से लगातार उद्योगों द्वारा पानी का दोहन किया जा रहा है। यह आरोप लगाकर कांग्रेस पार्षद व किसान नेता राधेश्याम बंबोरिया ने मुख्यमंत्री शिवराज सिंह को पत्र भेजा है। पत्र में बंबोरिया ने बताया कि प्रशासन उद्योग को लाभ पहुंचाने के लिए चंबल से सिंचाई पर रोक लगाकर मोटरपंप जब्त कर उन्हें प्रताड़ित कर रहा है, लेकिन उद्योगों द्वारा मनमाने तरीके से व निजी टैंकरों से हो रही पानी की चोरी पर रोक लगाने के लिए कोई कदम नहीं उठाए है। चंबल नदी के सभी जल स्रोतों में संग्रहित 1100 एमसीएफटी वर्षा का पानी वर्तमान में 325 एमसीएफटी के लगभग ही बचा है। जबकि प्रतिदिन 2 एमसीएफटी पानी उद्योगों द्वारा उपयोग किया जा रहा हैं, 1 एमसीएफटी नागदा, खाचरौद व रेल्वे में पेयजल आपूर्ति के लिए खर्च हो रहा है। वहीं 1 एमसीएफटी पानी वाष्पीकरण हो रहा है। इस आंकलन से रोजाना 4 एमसीएफटी पानी की खपत हो रही हैं। जिसके इस मान से आगामी 30 जून तक लगभग 480 एमसीएफटी पानी की आवश्यकता होगी। चंबल नदी में सिर्फ दो माह का ही पानी शेष बचा हैं तो अब उद्योग मैनेजमेंट जनप्रतिनिधियों से मिलकर नागदा व खाचरौद दोनों शहर की जनता को पानी बचाने की नसीहत देर रहे है। जबकि हकीकत यह है कि चंबल के पानी का सबसे ज्यादा दोहन उद्योग समूह द्वारा ही किया गया। बंबोरिया ने पत्र में मुख्यमंत्री से चंबल नदी में 30 जून तक नागदा-खाचरौद की जनता के लिए पेयजल के पानी सुरक्षित रखने के लिए निजी टैंकरों से की जा रही पानी चोरी को रोकने, उद्योगों द्वारा नदी से लिए जाने वाले पानी में भी कटौती करने की मांग की।
hin_Deva hin_Deva